google/wiki40b huggingface dataset:
Harasjømyrene naturreservat

Harasjømyrene naturreservat var et naturreservat og ramsarområde nord i Ringsaker og Hamar kommuner i Hedmark. Reservatet ble opprettet i 2001 «for å bevare området i naturtilstand og som landskapselement med tilhørende flora og fauna»; det hadde en utstrekning på 8,8 km². Verneområdet ble i 2014 slått sammen med Brumundsjøen naturreservat og de mellomliggende områdene til det nye Brumundsjøen-Harasjømyra naturreservat.
Harasjømyrene er en nesten urørt samling av strengmyr, flatmyr og bakkemyr. Det meste av området har beskjeden vegetasjon med et lavvokst feltsjikt dominert av bjønnskjegg med stivtorvmose og dvergtorvmose. 
Området ble sammen med Brumundsjøen og to andre naturreservat utpekt til ramsarområde i 2011 under fellesnavnet Hedmarksvidda våtmarkssystem.
Mats Olsson

Klubb

Olsson startet å spille håndball for den lokale klubben Dalhem i Malmö. I 1980 signerte han for eliteserieklubben Lugi fra Lund. Etter åtte år i klubben ble Olsson proff i Spania, hvor han representerte Cantabria i Liga ASOBAL. Etter et kort opphold i svenske Ystad fra 1994 til 1996, vendte han tilbake til Spania og Cantabria.

Landslag

Olsson spilte 294 landskamper for Sverige mellom 1979 og 1997. Han deltok i fire olympiske leker og seks verdensmesterskap.

Trener

Etter sin aktive spillerkarriere satset han på en sivil karriere i privatsektoren, før han igjen flyttet tilbake til Cantabria for å jobbe som hovedtrener.
I 2005 ble Olsson landslagssjef for Portugals herrelandslag i håndball. Samme år skrev han også under på en treårskontrakt med Norges Håndballforbund som målvaktstrener for Norges kvinnelandslag, en stilling han fortsatt innehar.
Gunhild Anundsdatter

Gunhild Anundsdatter av Sverige (også kalt Gyda og Guda) var en svensk prinsesse og dansk dronning, død ca. 1049.

Biografi

Gunhild var datter av den svenske konge Anund Jakob, det er usikkert om dronning Gunhild var hennes mor. Hun ble i 1047 eller 48 gift med danske kong Svend Estridsen. Muligvis var de allerede gift mens Svend bodde i eksil ved det svenske hoff. Etter ca. et års ekteskap dør Gunhild. Det vites ikke om noen av Svends barn også var Gunhilds. 
Etter at hennes far døde i 1050 giftet Svend seg med Gunhilds mor, eller stemor, enkedronning Gunhild, men paret ble snart tvunget av kirken til å gå fra hverandre. Stemoren vendte tilbake til Sverige, hvor hun eide gods i Västergötland og ifølge tradisjonen levet et klosterlignende, fromt liv for å bøte for sine synder. 
Gunhild er i historien ofte blitt blandet sammen med sin (ste)mor, fordi de bar samme navn (også Guda og Gyda), og fordi de begge var gift med Svend Estridsen.
Grunnkretser i Karmøy kommune

Grunnkretser i Karmøy kommune er delområder og grunnkretser som seksjonerer Karmøy kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
X display manager

X display manager er en grafisk innloggingshåndterer i vindussystemet X som starter en innloggingsesjon på en X-tjener på den samme eller en annen datamaskin. Programmet presenterer brukeren med en innloggingskjerm, og brukeren får tilgang når han taster en gyldig kombinasjon av et brukernavn og et passord.
Tomas von Brömssen

Utdannelse og karrière

Tomas von Brömssen ble utdannet ved teaterskolen i Malmö. Han ble landskjent i både Sverige og Norge gjennom rollen som skraphandlersønnen Herbert i TV-serien Albert og Herbert med Sten-Åke Cederhök, av denne kalt Hebbelille. 
Brömssen og Cederhök arbeidet sammen i flere revyer, og Brömssen har også hatt stor suksess med egne revyer. I senere år har Tomas von Brömssen gjort mange seriøse rolleportretter både på teater og i dramafilmer.
Norge er et land Brömssen har vært flere ganger i og her gjort suksess med sine mange rolletolkninger og oppsetninger.
Minister (diplomati)

Minister er i diplomatiet en stasjonssjef ved en legasjon, i hvilket tilfelle stasjonssjefen har tittelen overordentlig sendemann og befullmektiget minister (fransk: envoyé extraordinaire et ministre plénipotentiaire). En utsendt minister akkrediteres hos statsoverhodet i landet der vedkommende tjenestegjør. Ettersom de fleste land har gått over til å utveksle ambassadører, er ministertittelen for det meste gått ut av bruk.
Wienkongressen plasserte i Reglement sur le Rang entre les agents Diplomatique i 1815 ministre i andre diplomatiske rangklasse, det vil si etter den fremste klassen av ambassadører, legater og nuntier. I 1818 ble ministerresidenter innpasset i en egen klasse på et trinn under ministre. Wien-konvensjonen om diplomatiske relasjoner av 1961 opererer med tre rangklasser, der ministre hører hjemme i rangklasse to.

Norge

I norsk utenrikstjeneste ble legasjonene oppgradert til ambassader og ministrene til ambassadører fra 1942 av. Tittelen minister er dermed gått ut av bruk i norsk utenrikstjeneste.

Norges fire første ministere

Norges fire første ministere var Fridtjof Nansen, Fritz Wedel Jarlsberg, Paul Benjamin Vogt og Nikolai Christian Grove Prebensen.
Nansen fikk posten i London 1906–1908) og ble utnevnt til Norges første minister der. Fritz Wedel Jarlsberg (1855–1942) ble minister i Paris. Paul Benjamin Vogt (1863–1947) fikk Stockholm og Nikolai Christian Grove Prebensen (1850–1938) St. Petersburg. Regjeringens henstilling til København om agrément for Ove Gude ble ikke innvilget, fordi Sverige lot dansk UD forstå at det ikke ville ses som heldig at de forente rikers tidligere sendemann kom tilbake som norsk minister. Regjeringen utpekte da Georg Francis Hagerup (1853–1921).
Bybe

Utseende

En ganske liten, brun trebukk. Antennene er kraftige og omtrent så lange som kroppen. Oversiden er noe matt, kraftig punktert og spredt hårete. Pronotum er tønneformet uten tenner på sidene, dekkvingene hvelvede, nærmest pæreformede. Beina er korte og kraftige.

Utbredelse

Arten er endemisk for Borneo.
Tønsberg stasjon

I dag

Nordfra går Vestfoldbanen i en stor sløyfe sørøstover rundt byen for å komme inn på stasjonen. Tønsberg kommune vedtok sommeren 2002 å fjerne denne sløyfen og omgjøre stasjonen til en sekkestasjon som Kristiansand stasjon, det vil si at togene kjører inn og så ut igjen i motsatt retning, i stedet for å kjøre rett gjennom stasjonen som ved de fleste stasjoner.  Jernbaneverket protesterte mot dette vedtaket og påpekte at å vende tog tar tid som vil legge på omtrent ti minutter i reisetid. Lokalpolitikere har imidlertid ønsket ny debatt om saken.
Da Jarlsbergtunnelen ble åpnet 2011 ble sporene lagt om slik at trafikken på jernbanesløyfen ble flyttet fra avsnittet Barkåker–Tønsberg til avsnittet Tønsberg–Sem. For passasjerer nordfra har dette samme innflytelse på reisetiden som en sekkestasjon ville hatt.
Natsuko Hara

Landslaget

Natsuko Hara spilte 2 landskamper for Japans kvinnelandslag.
Fjodor Kulakov

Fjodor Davydovitsj Kulakov (russisk: Фёдор Давыдович Кулаков født 4. februar 1918 i Penza oblast i Russisk SFSR, død 17. juli 1978 i Moskva, Russisk SSFR, Sovjetunionen) var en sovjet-russisk statsmann under den kalde krigen.
Kulakov tjenestegjorde som førstesekretær i den regionale partikomitéen i Stavropol fra 1960 til 1964. Han var medlem av Politbyrået fra 1971 til 1978, og medlem av sekretariatet i det sovjetiske kommunistpartiet fra 1965 til 1978.
Meerbusch

Geografi

Byen ligger like utenfor Düsseldorf nær Düsseldorf internasjonale flyplass og Messe Düsseldorf. Andre nabobyer er Neuss, Krefeld, Duisburg, Kaarst og Willich.
Byen har vært en selvstendig by siden 1970, da byen ble til ved å slå sammen kommunene Büderich, Osterath, Lank-Latum, Ossum-Bösinghoven, Strümp, Langst-Kierst, Nierst og Ilverich.
Kledd for mord

Handling

Kate Miller er en seksuelt frustrert husmor som går i terapi hos psykiateren Dr. Robert Elliott. En dag forsøker hun å forføre Dr. Elliott, men blir avvist. Etter timen reiser hun til et kunstmuseum der hun møter en fremmed mann. De to innleder en seksuell affære i en drosje utenfor museet og fortsetter akten hjemme i hans leilighet. Dagen etter blir Kate brutalt myrdet i heisen utenfor leiligheten av en lyshåret kvinne med barberkniv. En kvinnelig prosituert ved navn Liz blir vitne til deler av hendelsen, men hun sliter med å bli trodd av etterforskerne, og snart er hun både politiets hovedmistenkte og morderens neste mål. Sammen med Kate Millers sønn, Peter, begynner hun jakten på den egentlige morderens identitet.
Tagline: «Every Nightmare Has A Beginning...This One Never Ends»

Mottakelse

Kledd for mord ble godt mottatt av kritikerne og spilte inn nærmere 32 millioner dollar på kinoene i USA. Feministiske grupper beskyldte imidlertid De Palma for å være en kvinnehater, og i homofile miljøer ble filmen ansett for å stille transseksuelle i et dårlig lys.
Q-Matic

Virksomhet i Norge

Spesialpapir startet midt på 1980-tallet import av Q-Matic kølappsystemer. Agenturet ble tidlig på 1990-tallet overtatt av Keller, som beholdt importørstatusen frem til Q-Matic Norge AS ble etablert i 2000. Posten og Vinmonopolet var blant de første som tok i bruk Q-Matic køsystem i Norge. Qmatic har i dag kontorer i Oslo og Bergen køsystemene og kundeflytsystemene hos blant annet NAV, Posten, DNB, Nordea og Alliance Boots.
Paracorythoderus

Utseende

Små, sylindriske biller.

Levevis

Artene er knyttet til termitter, muligens bare i slekten Odontotermes. De eter trolig på soppen som termittene dyrker i tuene sine.

Utbredelse

Slekten er utbredt i det sørlige Afrika.
Stig Gustu Larsen

Oppvekst og tidlig karriere

Stig Gustu Larsen vokste opp på Atna i Stor-Elvdal kommune, og startet sitt første band der, i en alder av 4 år. Etter flere år med flere lokale band, ble bandet GUSTU formet etter at låten "Jupiter & Mars" ble plukket opp av NRK P3 og åpnet døren for en turné med blant annet Surferosa. 
I 2008 slapp bandet låten "Love/Hate Collide" på 272 Records i Los Angeles og låten ble spilt på radio både i USA, Japan, Nederland, Filipinene og Norge. Dette førte litt en platekontrakt med October Party Records i Beijing og bandet dro på en større turné i Kina sommeren 2010.
I 2012 signerte bandet platekontakt med Kodiak Records (Boston, USA) og var klare for ny plate og en større turné i USA, men endte med å legge bandet på is (senere ble bandet avviklet). Bandet holdt en utsolgt avskjedskonsert på Hard Rock Café i Oslo i 2013.

Solo karriere

I september 2014 slapp Stig Gustu Larsen sin første singel som solo artist. Låten "Finding Home" ble raskt plukket opp av blant annet NRK P1 (og senere også Sommertoget på NRK 1). Etter singelen kom EP utgivelsen med samme navn og platen debuterte på 7. plass på den norske iTunes listen. 
Oppfølgeren "Lifelines + Echoes" gikk inn på 1. plass på iTunes og låten Next Year ble listet på NRK P1. 
I 2018 skapte Stig Gustu Larsen radioprogrammet (Radio Riks Oslo) og podcasten "Mohn & Gustu" som han også var programleder for, sammen med Erik Mohn. Programmet varte i 10 episoder og hadde gjester som Chris Medina, Mariann Rosa, Claudia Scott og Egil Hegerberg. Målet for programmet og podcasten var å bli kjent med artisten bak musikken. Alle gjestene ble stilt samme sett med spørsmål og man fikk muligheten til å se nye sider av artistene. Podcasten ble norges 3. mest hørte podcast i kategorien musikk i perioden.

Gjennombrudd med The Voice

Vinteren 2019 deltok Stig Gustu Larsen i den norske versjonen av The Voice på TV 2.  Stig Gustu Larsen fremførte følgende låter i programmet: 1. Bed of Roses (Bon Jovi) 2. Sign of The Times (Harry Styles) 3. Falling Slowly (Glen Hansard og Markéta Irglová). Stig var den første deltageren i det nye konseptet "Backstage".

Veien videre etter The Voice

Kort tid etter deltagelsen i The Voice signerte Stig platekontrakt med selskapet FAJo Records og skrev med dette en avtale på en singel og et album. 
Den 3. juni 2019 slippes låten "WE" ut. I likhet med tidligere utgivelser har Stig Gustu Larsen selv spilt alle instrumenter, lagt på alt av vokal, samt produsert låten. Låten er mikset av Blake Eiseman (Beyoncé/Justin Bieber) og mastret i legendariske Abbey Road Studio av Christian Wright (Ed Sheeran).
Karlstads Mekaniska Werkstad

AB Karlstads Mekaniska Werkstad, KMW, var et svensk industriforetak grunnlagt i 1860 i Karlstad av Gustaf Adolf Andersson. Fra starten ble det produsert støpejern og mindre maskiner. Etter bybrannen i Karlstad i 1865 fikk bedriften et oppsving da den fikk oppdraget med å lage nye klokker til domkirken i Karlstad, da de gamle ikke overlevde brannen. Verkstedet overlevde brannen takket være at det lå på andre siden av Pråmkanalen. I 1873 ble produksjonen utvidet med blant annet dampkjeler, landbruksmaskiner og jernbanemateriell. Fra og med 1880-tallet ble det produsert utrustning for cellulose- og papirindustrien, blant annet massekokere og papirmaskiner.
Fra 1899 produserte bedriften vannturbiner og fra mellomkrigstiden fartøyspropeller (KaMeWa-propeller). Disse var propeller med vridbare propellerblad. Svenska marinen brukte disse i mange fartøystyper helt fram til 1980-tallet. Fordelen med konstruksjonen er at for eksempel en minesveiper som bukserer tunge minesveip kan beholde et ideelt turtall og regulere farten ved å minske eller øke propellerbladenes stigning. Etter overtagelsen av Kristinehamns Mekaniska Werkstad i 1897 hadde KMW produksjon både i Karlstad og Kristinehamn. I 1902 ble produksjonen av regulatorer, vannturbiner samt rørledninger flyttet til verkstedet i Kristinehamn.
Virksomheten gikk bra fram til første verdenskrig, med eksport til land som Norge, Finland, England, Japan, Russland, Korea, India og Frankrike.
I 1920 grunnla KMW Kamyr AB sammen med Myrens Verksted i Oslo. Selskapet ble verdensledende på anlegg for kontinuerlig bleking av papir og senere for kontinuerlig koking av papirmasse. Denne satsingen ble bygd opp på ingeniør Johan Richters oppfinnelser – han fikk nærmere 800 patenter. Selskapet eksisterer ennå – som del av Andritz AG og Metso Paper.
I mellomkrigstiden ble det eksportert komplette papirfabrikker og soda-sulfitfabrikker til blant annet Frankrike, Hellas, Tsjekkoslovakia og USA. Samtidig ble det lagd turbiner for nye vannkraftverk, først og fremst i Sverige og Russland, det ble også levert noe til Norge. Både i 1932 og 1933 produserte Karlstads Mekaniska Werkstad de daværende tyngste løpehjulene for Kaplanturbiner i verden.
Etter andre verdenskrig gikk det rykter om at verkstedet skulle flytte fra Karlstad, dette på grunn av problemer med å ekspandere da Herrhagen vokste med boliger for de ansatte, som i 1949 var 1 200 personer. Karlstad kommune tilbød da grunn på Lamberget, og bedriften flyttet da selve produksjonen dit i 1949. De gamle lokalene ble beholdt til kontorer og lager.
Mellom 1936 og 1986 ingikk KMW i Johnsonkonsernet. Produksjonen av utstyr til papirindustrien ble i 1986 overtatt av Valmet og produksjonen av propeller ble samtidig overtatt av Vickers. Konstruksjon og produksjon av vannturbiner ble solgt til Kværner Brug i Norge og et svensk firma for tilvirking av vannturbiner registrert under navnet Kvaerner Turbin AB, lokalisert i Kristinehamn. Fremdriftssystemer som propeller og vannjet utvikles og produseres nå under Rolls-Royce-eierskap.
Takafumi Hori

Karriere

Takafumi Hori startet sin profesjonelle karriere i Toshiba i 1990. Han har også spilt for Urawa Reds og Shonan Bellmare.
Trond Davidsen (statsviter)

Karriere

Davidsen er utdannet cand.polit. med hovedfag i statsvitenskap fra Uppsala universitet og Universitetet i Tromsø.  
Fra 1988 til 1995 var han forskningassistent og forsker hos Forskningsstiftelsen ved Universitetet i Tromsø (FORUT), senere NORUT Samfunnsforskning. Forskningsaktivitetene var i all hovedsak rettet mot russisk fiskerinæring og samfunnsliv i Nordvest-Russland. 
Fra 1995 til 2001 arbeidet han som rådgiver og senere direktør med ansvar for markedsadgang, PR og informasjon i Eksportutvalget for fisk i Tromsø. Fra 2001 til 2004 var Davidsen administrerende direktør i Norske Fiskeoppdretteres Forening, som hadde sitt hovedkontor i Trondheim. Fra 2004 til 2007 var Davidsen direktør i FHL havbruk, havbruksdelen av Fiskeri- og Havbruksnæringens Landsforening (FHL). 
I april 2007 ble Davidsen direktør med ansvar for markedsadgang i FHL, som har sitt hovedkontor i Næringslivets Hus/NHO i Oslo. Hans hovedoppgave var særlig koordinering av den norske sjømatnæringens arbeide med handelspolitiske spørsmål, bl a de såkalte laksesakene og ørretsakene i EU samt laksesaken i USA. I tillegg har sjømatnæringens posisjon i aktuelle WTO-forhandlinger samt EFTA-avtaler og bilaterale avtaler vært sentrale oppgaver.
Siden mai 2012 er Davidsen president i ISFA; paraplyorganisasjonen for alle nasjonale produsentorganisasjoner for oppdrettet laks og ørret. Høsten 2014 ble Davidsen viseadministrerende direktør i FHL. FHL skiftet i mars 2015 navn til Sjømat Norge.
Rasulykken i Skjåk i 1913

Rasulykken i Skjåk i 1913 var et snøras som rammet gårdene Eiesar, Prestgardøygard og nordre Skjåkøygard i Skjåk natt til 13. mars 1913. 13 mennesker omkom i ulykken.
Gårdene ligger i dalføret sør for Nordberg kirke i Skjåk kommune. Snøraset løsnet rundt midnatt etter at folk hadde lagt seg. Gudbrandsdølen skrev samme dag at det i alt var 22 mennesker som ble tatt av snøraset, og at de overlevende ble gravd ut av snømassene.
En rekke 13-tall karakteriser den tragiske ulykken: Den skjedde den 13. mars i året 1913, visstnok kl.00:13. I tillegg omkom 13 personer i ulykken.
Feldberg

Geografi

Feldberg ligger sørøst for Freiburg im Breisgau. Fra toppen på 1 493 m går det et platå ca. 2 km sørøstlig retning til toppen Seebuck (1 448 m). Herfra går det en dyp dal i sørøstlig retning, som omfatter Feldsee, en innsjø på om lag tusen meters høyde.

Kommunikasjon

Fjellet er lett tilgjengelig med bil via B 317, og med tog via stasjonen Feldberg-Bärental, som også er den høyest beliggende togstasjonen i Tyskland (967 moh). Fra stasjonen går det bussrute til skiheisene i Seebuck.
Feldberg er Tysklands største vintersportssted utenfor Alpene. Det er om lag 30 skiheiser og over 50 kilometer med alpinløyper.
Alien vs. Predator

Alien vs. Predator (Også kalt AvP) er en science-fiction film fra 2004. Filmen er bygget rundt møtet mellom to utenomjordiske skapninger: «Alien» fra filmen Alien – den 8. passasjeren (1979) og Predator fra filmen Predator – den usynlige fiende (1987).

Handling

Året er 2004, et mystisk Predator skip flyr faretruende over jorden idet en jordisk satellitt oppdager et merkelig varmeutslag fra Bouvetøya ved Antarktis. Multimilliardæren Charles Bishop Weyland setter sammen et team av forskere som skal utforske denne varmekilden. 
Idet Predatorskipet kommer inn i jordas atmosfære skyter den et hull i isen og ned til varmekilden. Når menneskene ankommer øya til en forlatt hvalstasjon finner de hullet. De kommer seg omsider ned i hullet, og 300 meter under isen finner de en gammel pyramide, som de straks begynner å forske på. De finner ut at pyramiden har særtrekk fra flere forskjellige kulturer. Inne i pyramiden finner de noe som viser seg å ha vært et ofringskammer, samtidig som tre Predatorer ankommer overflaten. I bunn av pyramiden våkner en Aliendronning fra en nedfrysningsdvale og begynner å produsere egg. Ut av disse eggene klekkes det «hodehoppere» som fester seg til menneskenes ansikt og planter et lite embryo i magen deres. Dette embryoet utvikler seg til såkalte «chestbursters» (brystbristere) som kommer ut fra brystet til menneskene. Disse «chestbusters» utvikler seg svært raskt til fullvoksne Aliens. En kamp utvikler seg mellom Predators, Aliens og mennesker. Uten at de andre vet det blir en Predator angrepet av en «hodehopper», og får et embryo implantert i magen sin.
Ved hjelp av oversettelse av Hieroglyfer finner menneskene ut at Predatorene har kommet til menneskene i århundrer og at det var de som lærte menneskene å bygge pyramider, Predatorene ble forgudet. Predatorene kom tilbake hvert århundre og forventet menneskelige ofre som frivillig fikk et Alien foster i magen. Fostrene ble «chestburstere» og senere fullvoksne Aliens og var en ypperlig motstander som Predatorene kunne jakte på. Menneskene forstod hvorfor Predatorene var her og at de måtte la dem drepe alle Aliens før de spres til resten av jorda.
I kampens hete dør de fleste utenom én Predator og Alexa Woods (hovedpersonen) som etterlates for å kjempe mot de resterende Aliens som holder på å nå overflaten. Den siste Predatoren og Alexa Woods samarbeider og flykter til overflaten etter at de har etterlatt seg en plasma bombe i pyramiden. Alle Aliens blir drept i eksplosjonen, utenom dronningen som kommer seg til overflaten. Alexa, Predatoren og Alien-dronningen kjemper en intens kamp på overflaten. De greier omsider å drukne dronningen i havet, mens Predatoren dør av et stikk i brystet. Flere Predatorer ankommer for å hente deres avdøde, og de gir Alexa et trofé siden hun vant kampen. Det hele avsluttes med at vi får se den avdøde Predatoren ligge på en seng i Predatorskipet, og en «chestburster», som er en blanding av en Alien og en Predator, kommer ut av den avdødes bryst.
Szentendre

Szentendre er en by i Nord-Ungarn. Innbyggertallet var 24 938 i 2008. Byen ligger i fylket Pest. Den ligger ved elven Donau.
Vaepellinae

Utseende

Arten er tett kledt med korte hår, har påfallende små fasettøyne og ocelli og svært kraftige bein.

Levevis

De er parasitoider som angriper larver av sommerfugler.

Utbredelse

Vaepellis varica er beskrevet fra Ghana. I tillegg er det registrert en ubeskrevet art i denne gruppen fra India .
Supergjenkjennere

Supergjenkjennere er personer med en ekstremt god evne til å gjenkjenne ansikter. Dette er den ekstreme motsetningen til prosopagnosi. En supergjenkjenner er i stand til å huske rundt 80% av alle ansikter personen har sett, og det antas at omtrent mellom 1-2 prosent av verdens befolkning faller under kategorien supergjennkjenner. Mens andre mennesker kan bare huske rundt 20%. Det har blitt bevist at slike mennesker er mer langt mer overlegen til ansiktsgjenkjenning enn computere designet for slike oppgaver. Selve vitenskapen bak denne evnen er ikke helt kartlagt, men det skyldes trolig det fusiforme ansiktsområdet i hjernen.
I mai 2015 satte Metropolitan Police Service sammen en gruppe mennesker med denne evnen til å identifisere gjerningsmenn fanget av kameraovervåking. Scotland Yard har en gruppe på over 200 supergjenkjennere.
Latvisk blå

Latvisk blå (Latvijas zila)  er en tradisjonell, latvisk kurase.

Historie og utbredelse

Rasen er bygd på det lokale latviske feet langs kysten, med tyngdepunkt i regionen Kurzeme. DNA-analyser viser et nært forhold til rasen Lativsk brun. I henhold til sagnet ble Latvisk blå innført til Latvia via en havfrue! Havfruen forelsket seg og giftet seg med en lokal bonde, fortsatt ifølge sagnet. I dag finnes det cirka 250 kyr av rasen.

Egenskaper

Latvisk blå har en karakteristisk farge, som varierer fra blåaktig til grå. Rasen er forholdsvis liten. Voksne kyr veier i gjennomsnitt på 460 kg. Melkeproduksjonen er 4500 kg per år. Dette tilsvarer for eksempel avdråtten til den norske tradisjonelle rasen Østlandsk rødkolle. Melka inneholder ca. 4,3 % fett og 3,3 % protein. Rasen er godt tilpasset det sandlige kystlandskapet i Latvia.
Svenska Handbollförbundet

Svenska Handbollförbundet er et særidrettsforbund for håndball i Sverige. Svenska Handbollförbundet ble stiftet ut fra Svenska Lekförbundet i 1930, og ble valgt inn i Riksidrottsförbundet i 1931. Forbundets hovedkontor ligger i Stockholm. Formann for forbundet har siden 2007 vært Hans Vestberg, direktør i Ericsson.
Odd Tore Fygle

Politiske verv

Ordfører i Bodø i perioden 1999-2011

Styreverv

StyrelederAS Industribygg.
StyremedlemNorsk luftfartssenter Bodø AS
StyremedlemSalten forvaltning IKS
Styremedlem Norsk luftfartsmuseum.
StyrelederSalten Regionråd.
Styreleder Bodø bys vel.
StyremedlemSalten kraftsamband AS
StyrelederTeam Bodø KF
Styremedlem Salten Invest.
StyrelederProgramrådet DA
StyrelederNordnorsk Filmsenter AS
Styremedlem      Partnerskap Salten
Medlem           Salten regionråd